זכויות להט"ב בארצות הברית
תמיכה פוליטית בזכויות להט"ב > המפלגה הדמוקרטית

המפלגה הדמוקרטית החלה לתמוך בחלק מזכויות הלהט"ב בשנות התשעים. אף על פי שב-1996 חתם על חוק ההגנה על הנישואים (אנ') (בראשי תיבות: DOMA), נשיא ארצות הברית ביל קלינטון היה הנשיא הראשון שתמך בגלוי בזכויות הלהט"ב; במהלך כהונתו הוא מינה מספר להט"בים גלויים למשרות ממשלתיות בכירות. בכנס הלאומי של המפלגה לשנת 2012 (אנ') המפלגה הדמוקרטית הביעה תמיכתה בביטול DOMA וב-"אחריות שווה, הטבות והגנות" לזוגות חד מיניים; הנשיא ברק אובמה הביע תמיכתו בנישואים של בני-זוג מאותו המין ב-2012. המפלגה הדמוקרטית תומכת במפורש בנישואים של בני-זוג מאותו המין.
בכנס הלאומי של המפלגה לשנת 2016 (אנ'), איימצה המפלגה הדמוקרטית את המצע המתקדם ביותר שלה בתמיכה בזכויות הלהט"ב. על פי מצע זה, "הדמוקרטים מאמינים שזכויות להט"ב הן זכויות אדם וכי מדיניות החוץ האמריקאית צריכה לקדם את יכולתם של כל האנשים לחיות בכבוד, בביטחון ובכבוד, ללא קשר למי שהם או מי שהם אוהבים."
במצעה, המפלגה הדמוקרטית מביעה תמיכתה ב:
פסק דין אוברגפל נגד הודג'ס
העברת חוק השוויון (אנ'), חקיקה פדרלית מקיפה למען זכויות להט"ב, המבטיחה אי-אפליה בתחומי הדיור, התעסוקה, המגורים הציבוריים, אשראי, שירות בחבר מושבעים, חינוך ומימון פדרלי.
הכללת להט"בים בחוקים האוסרים על אפליה על רקע מין
מאבק בתופעת ילדי רחוב להט"ביים
קביעת מדיניות לשיפור התנאים של תלמידים להט"ביים והאווירה במערכת החינוך
זקנים בקהילת הלהט"ב
גישה לשירותי בריאות עבור טרנסג'נדרים
סיום האלימות נגד להט"בים, בפרט אלימות על רקע טרנספוביה
בריאות הנפש
הבטחת יחס הוגן ליוצאי צבא להט"בים, לרבות עבור אלו ששוחרו משירות בניגוד לרצונם בשל נטייתם המינית
במצעה, המפלגה הדמוקרטית מביעה התנגדותה ל:
חקיקה אנטי-להט"בית, ובפרט - חקיקה אנטי-טרנסג'נדרית
במצעה של המפלגה הדמוקרטית, בסעיף אודות HIV/איידס, כתוב:
הדמוקרטים מאמינים שדור ללא איידס נמצא בהישג ידנו. אולם כיום, ליותר מדי אמריקאים החיים עם HIV אין גישה לטיפול איכותי ויותר מדי זיהומים חדשים מתרחשים מדי שנה. זו הסיבה שניישם את האסטרטגיה הלאומית ל-HIV ואיידס; להגדיל את מימון המחקר עבור המכונים הלאומיים לבריאות; להגביל הוצאות תרופות לאנשים החיים עם HIV ואיידס; רפורמה בחוקי הפללת HIV; ולהרחיב את הגישה לתוכניות להפחתת נזקים ותרופות למניעת HIV, במיוחד לאוכלוסיות הנמצאות בסיכון הגבוה ביותר לזיהום. בחו"ל נמשיך בהתחייבותנו לתוכנית החירום של הנשיא להקלה באיידס ונגדיל את המימון העולמי למניעת וטיפול ב-HIV ובאיידס. הדמוקרטים תמיד יגנו על אלו החיים עם HIV ואיידס מפני סטיגמות ואפליה.
המקור באנגלית
Democrats believe an AIDS-free generation is within our grasp. But today far too many Americans living with HIV are without access to quality care and too many new infections occur each year. That is why we will implement the National HIV and AIDS Strategy; increase research funding for the National Institutes of Health; cap pharmaceutical expenses for people living with HIV and AIDS; reform HIV criminalization laws; and expand access for harm reduction programs and HIV prevention medications, particularly for the populations most at risk of infection. Abroad, we will continue our commitment to the President's Emergency Plan for AIDS Relief and increase global funding for HIV and AIDS prevention and treatment. Democrats will always protect those living with HIV and AIDS from stigma and discrimination
פיט בוטיג'ג', אשר התמודד בבחירות המקדימות של המפלגה הדמוקרטית 2020, הוא ההומוסקסואל הגלוי הראשון בארצות הברית אשר התמודדות לתפקיד מועמד המפלגה הדמוקרטית לנשיא ארצות הברית.